گیان واپی مسجد

گیان واپی مسجد وارانسی، اتر پردیش، بھارت میں واقع ہے۔ مشہور ہے کہ اسے مغل شہنشاہ اورنگزیب عالمگیر نے سترھویں صدی میں تعمیر کرایا تھا لیکن تاریخی طور پر یہ بات ثابت نہیں ہے۔ بعض مصادر سے معلوم ہوتا ہے کہ مغل شہنشاہ جلال الدین اکبر کے عہد حکومت میں بھی یہ مسجد موجود تھی، چنانچہ مخدوم شاہ طیب بنارسی کے احوال زندگی میں اس مسجد میں جمعہ ادا کرنا مرقوم ہے۔ اس مسجد کا سنہ تاسیس اور بانی ہنوز نامعلوم ہیں البتہ اورنگ زیب عالمگیر نے سنہ 1658ء میں اس کی تعمیر نو کرائی تھی۔ بعض ہندو مؤرخین کے مطابق اسے کاشی وشوناتھ مندر کے کھنڈر پر تعمیر کیا گیا ہے۔ یہ مسجد دریائے گنگا کے کنارے دشاشومیدھ گھاٹ کے شمال میں للتا گھاٹ کے قریب واقع ہے۔

گیان واپی درحقیقت ایک جامع مسجد ہے جو وارانسی شہر کے قلب میں واقع اور انجمن انتظامیہ مسجد کے زیر انتظام ہے۔

 حوالہ جات 

زمرہ:اتر پردیش میں مساجد
زمرہ:برصغیر میں اسلامی حکومت
زمرہ:بھارت کی مساجد
زمرہ:سترہویں صدی کی مساجد
زمرہ:مغلیہ طرز تعمیر
زمرہ:وارانسی میں سیاحتی مقامات
زمرہ:وارانسی میں مذہب
زمرہ:1664ء میں مکمل ہونے والی مذہبی عمارات
زمرہ:مساجد میں تبدیل کی جانے والی مذہبی عمارات و ساخات
زمرہ:مغلیہ دور کی مساجد
زمرہ:سترھویں صدی میں ہندوستان کی مساجد